واشنگٹن(آن لائن) امریکہ نا پاکستان کن پندار سفیر ولیم ٹوڈ پارینے کہ پاکستان ننا اہم ءُ علاقائی پارٹنر اسے اسیجا کاریم کینہ۔ امریکہ نا کنڈآن پاکستان کن پندار سفیر ولیم ٹوڈ سینیٹ کمیٹی ٹی بیان تس کہ پاکستان اوغانستان اٹ مصالحت نا چاگڑد اس ودی کننگ اٹ اہم ءُ کڑد ادا کرے و پاکستان تینٹ ہم دہشت گرد آتا دو تیان بھاز زہمی مسنو۔ پاکستان ءِ دہشتگردی نا برخلاف پائیدار و جوان ءُ گام گیج ہرفوئی تمک۔
